《满江红 岁暮天寒，忆曩经鹦鹉溪》
清代·聂树楷

三十年前，记岁暮溪经鹦鹉。冒风雪，一肩行李，一仆一主。

风利如刀肤欲割，雪团作絮拳争舞。指前村一带竹篱斜，留人处。

两老叟，形容古。踞上座，掀髯语。道今年大熟，多收禾黍。

举酒互酬翁并媪。围炉作闹儿和女。问官人何事犯寒来，将毋苦。

作者简介：贵州务川人，字尊吾，仡佬族，清光绪初游学贵阳，应府试,取第一名，甲午乡试中举。